आरिफ ने कहा था- जैसे अतीक-अशरफ मारे गए उसी तरह से भाई-भाभी को मारूंगा
Uttar Pradesh (UP)  Prayagraj murder case updates प्रयागराज का करेली इलाका। बुधवार दोपहर करीब 2 बजे गौसनगर के एक घर में विवाद हो गया। झगड़े जैसी स्थिति हुई तो टीवी पर चल रही कव्वाली की आवाज बढ़ा दी गई।
प्रयागराज का करेली इलाका। बुधवार दोपहर करीब 2 बजे गौसनगर के एक घर में विवाद हो गया। झगड़े जैसी स्थिति हुई तो टीवी पर चल रही कव्वाली की आवाज बढ़ा दी गई। लड़के ने कुल्हाड़ी उठाई और घरवालों पर हमला कर दिया। भाई किसी तरह से अपनी पत्नी और बच्चों को लेकर भागा और खुद को कमरे में बंद कर लिया। मां-बहन पर ताबड़तोड़ प्रहार कर दिया। जितनी बार मारता, उतनी बार अल्लाह-हू-अकबर का नारा लगाता। 5 मिनट के अंदर पूरा घर खून से लाल हो गया। बेदम हो चुकी मां-बहन जमीन पर पड़ी थीं। बाप का सिर फूट चुका था।
यह किस्सा कमरे से इस दर्दनाक हत्याकांड को देख रही उस लड़के की भाभी ने बताया। आरिफ ने ऐसा क्यों किया? अचानक किया या फिर प्लानिंग के साथ किया? तेजाब की इतनी बोतलें घर में क्यों थीं? क्या आरिफ की पत्नी मुख्य साजिशकर्ता थी? ऐसे तमाम सवालों को जानने के लिए दैनिक भास्कर की टीम आरिफ के घर पहुंची। आइए सब कुछ शुरू से जानते हैं...
तेज आवाज में कव्वाली चलाकर दो लोगों को फरसे से काट दिया
दोपहर के करीब 2 बजे होंगे। आरिफ की मां अनीसा बेगम आंगन में बैठी हुई थीं। कानूनगो पद से रिटायर पिता मो. कादिर अपने कमरे में थे। बड़ी बहन निकहत किचन में खाना बना रही थी। भाई मो. आजम और उनकी पत्नी दोनों बच्चों के साथ अपने कमरे में थे। आरिफ अपने कमरे से बाहर आया और मेन गेट पर ताला लगा दिया। किचन में बाहर से कुंडी लगा दी।
उसकी भाभी को कुछ आवाज आई। वो बाहर आईं, तो देखा आरिफ ने अपने हाथ में कुल्हाड़ी लेकर गोल गोल घुमा रहा है। उन्हें कुछ शक हुआ, तो अपने पति को बाहर बुलाया। आजम ये देखते ही पत्नी और बेटे अली और भांजे अरमान को कमरे के अंदर ले गए। इतने में आरिफ आया और भाई-भाभी के कमरे के दरवाजों को आगे पीछे करके बंद किया और ताला लगा दिया, ताकि वो अंदर से बंद ना कर पाएं।
आरिफ की भाभी बताती हैं कि जब तक हम कुछ समझ पाते, बाहर बहुत तेज से कव्वाली बजने लगी। हमने दरवाजों के बीच की दरार से देखा तो मां नीचे पड़ी थीं। उनके खून बह रहा था। आरिफ ने कुल्हाड़ी उठाई और उनके सिर पर मार दिया। मां की तुरंत मौत हो गई। आवाज सुनकर पिता बाहर आए, तो आरिफ ने उन पर भी हमला कर दिया। उसे लगा कि पिता की भी मौत हो चुकी है। वह किचन की तरफ बढ़ गया।
पिता जैसे-तैसे उठे और कमरे को अंदर से बंद कर लिया। उधर, आरिफ किचन में काम कर रही बहन के पास गया। उसके हाथ में कुल्हाड़ी देख बहन उसके सामने गिड़गिड़ाने लगी, लेकिन आरिफ के सिर पर खून सवार था। उसने कुल्हाड़ी उठाई, जोर से अल्लाह-हू-अकबर का नारा लगाया और बहन की गर्दन पर हमला कर दिया। हमला इतना खतरनाक था कि बहन की मौके पर ही मौत हो गई।
अपने छोटे बेटे को खिड़की से बाहर फेंक दिया
मां और बहन की हत्या और पिता को गंभीर रूप से घायल करने के बाद आरिफ अपने भाई मो. आजम के कमरे की तरफ गया। एक तरफ आरिफ धक्का दे रहा था तो दूसरी तरफ भाई-भाभी ने हाथ फंसाकर दरवाजे पर ताला लगे ताले को पकड़ रखा था। करीब 30 मिनट तक वे दोनों अपनी पूरी ताकत से दरवाजे को पकड़े रहे, ताकि आरिफ अंदर न आ पाए।
आरिफ अंदर नहीं जा पाया, तो झल्लाकर कमरे में पड़ी एसिड की बोतल ले आया। उसने घर के सामान पर एसिड डालना शुरू कर दिया। किचन से 15 किलो वाला सिलेंडर खींच कर लाया। उस पर एसिड डाला और आग लगा दी। घर के अंदर आग धू-धू कर जलने लगी। फ्रिज, मीटर, कपड़े, सामान जलने लगा। दूसरी तरफ भाई-भाई कमरे से पड़ोसियों का नाम लेकर जोर-जोर से चिल्ला रहे थे। कमरे में धुआं भरने लगा, तो आजम और उनकी पत्नी की हिम्मत टूटने लगी।
भाभी बताती हैं, हमको लगा कि अब हम नहीं बच पाएंगे। तभी कमरे में एक छोटी खिड़की को तोड़ा। बाहर लोगों की भीड़ लगी थी। हमें कुछ भी समझ नहीं आ रहा था कि क्या करें? टूटी हुई खिड़की से हमने अपने छोटे बेटे को बाहर फेंक दिया। बाहर लोगों ने उसे गोद में लेकर पड़ोसी के घर में छुपा दिया।
आरिफ ने पुलिस के सामने एसिड पीने का नाटक किया
भाभी बताती हैं, थोड़ी ही देर में पूरा घर जलने लगा। हम जिस कमरे में थे वहां भी पूरा धुआं भर गया था। अब लग रहा था कि बचना मुश्किल है। धुएं और एसिड की गंध से दम घुटने लगा था। तभी मेरे बड़े बेटे ने कूलर चला दिया। कूलर ने कमरे के धुएं को बाहर फेंका और हम लोग थोड़ी-सी सांस ले पाए।
इसी बीच बाहर खड़े लोगों ने पुलिस को बुला लिया। पहले 5-6 पुलिस वाले आए। जब उन्होंने देखा कि मामला बहुत गंभीर है, तो तीन थानों के पुलिस वाले वहां पहुंच गए। पुलिस को देखकर आरिफ का खून खौल गया। उसने एसिड की बोतल उठाई और पुलिस वालों पर फेंकनी शुरू कर दीं। हादसे में कई पुलिस वालों पर एसिड गिरा। जिन पुलिस वालों के चेहरे पर एसिड पड़ा, उन्हें आसपास के लोगों ने दूध से मुंह धुलवाया।
पुलिस ने माइक के जरिए आरिफ से सरेंडर करने की बात कही, लेकिन वह किसी की बात मानने को तैयार नहीं था। वह लगातार एसिड की बोतलें फेंकता रहा। मौके पर जब ज्यादा पुलिस वाले पहुंचे, तो उन्होंने आंसू गैस के गोले दागे। करीब 2 घंटे तक यह सब चलता रहा। आरिफ हाथ में कुल्हाड़ी लेकर ऊपर बालकनी में घूम रहा था। उसे न पुलिस का डर था और न ही उनकी गोलियों का।
भाभी बताती हैं, एक बार तो आरिफ बालकनी में आया। उसने एसिड की बोतल ली और पी गया। पुलिस वाले भी ये देखकर चौंक गए, लेकिन आरिफ को कुछ नहीं हुआ। पड़ोसियों का कहना था कि उसने सबको हैरान करने के लिए एसिड की बोतल में पानी भरकर पिया। ऐसा इसलिए, ताकि पुलिस उस पर हमला ना करे।
घर में आग लगी थी, मेरे पति बिना कपड़ों के बाहर भागकर आए 
आरिफ और पुलिस के बीच 2 घंटे तक रस्साकशी चली। अंत में आंसू गैस से आरिफ की आंखें जलने लगी। मौका देखकर पुलिस घर के अंदर घुस गई और आरिफ को पीछे से पकड़ लिया। 6 पुलिस वाले उसका हाथ-पैर पकड़कर भागते हुए बाहर लेकर आए।
आरिफ की भाभी बताती हैं कि अब तक हमारे कपड़े भी जलने लगे थे। मेरे पति और बेटे का शरीर जलने लगा, तो उन्होंने अपने कपड़े उतार दिए। पुलिस ने हमें बाहर निकाला। हम तीनों भागकर घर के बाहर आए। उसने हमें देखते ही कहा, जैसे पुलिस के सामने अतीक और अशरफ को मारा गया था, ऐसे ही तुम दोनों को भी काट डालूंगा।
वह बताती हैं कि पुलिस आरिफ को तो ले गई, लेकिन उसके साथ 2 लड़के और थे। पुलिस के आने से पहले दोनों पीछे के दरवाजे से भाग गए। उन्हें हमने और कई मोहल्ले वालों ने देखा भी, लेकिन कोई पहचानता नहीं था। इसलिए वो अभी भी फरार घूम रहे हैं।
बाहर शांत रहता, घर में मारपीट करता था आरिफ
आरिफ की उम्र करीब 30 साल की है। उसने प्रयागराज के नामी ब्वॉयज कॉलेज से 12वीं की। उसके बाद साल 2013 में इलाहाबाद यूनिवर्सिटी से BA किया। बचपन से ही आरिफ पढ़ाई में बहुत अच्छा नहीं था। हालांकि, उसके मां बाप चाहते थे कि वह पढ़ेगा, तो सुधर जाएगा। इसलिए उसे अच्छे स्कूल में पढ़ाया।
आरिफ की भाभी बताती हैं, 'मेरी शादी को 16 साल हो गए। आज तक कभी आरिफ ने तमीज से बात नहीं की। वह अक्सर घर में मारपीट करता। अपनी मां को कई बार लात-घूसों से मारता था। घर के बाहर उसका आज तक किसी से झगड़ा नहीं हुआ। उसे बस घर के लोगों से दिक्कत थी।'
आरिफ को लगता था कि मां बड़े भाई को ज्यादा प्यार करती हैं
आरिफ को हमेशा से एक बात खटकती थी। वह यह कि उसके माता-पिता उसके बड़े भाई और भाभी को ज्यादा प्यार करते हैं। उसे लगता था कि वे सारी जायदाद भी उन्हीं के नाम कर देंगे। इसलिए वह हमेशा प्रॉपर्टी के लिए घर में झगड़ा करता था।
घरवालों ने बताया कि झगड़े के बाद कई बार मामला पुलिस तक पहुंचा। तब आरिफ माफी मांग लेता था। कुछ दिन तो सब ठीक रहता, फिर दोबारा वही सब शुरू हो जाता था। घर वालों को कभी नहीं लगा कि आरिफ ऐसा कदम उठा सकता है।
आरिफ की पत्नी असली मास्टरमाइंड
आरिफ की भाभी ने बताया कि प्रॉपर्टी की यही सनक उसके सिर पर सवार हो गई थी। उसे लगा कि सबको खत्म करके वो पूरा घर अपने नाम करवा लेगा इसलिए उसने सबको मारने की साजिश रची। हफ्तों उसने इसकी तैयारी की। कमरे में 500 से ज्यादा एसिड की बोतल इकट्ठा कर लीं। उसी कमरे में वह अपनी पत्नी नौशीन के साथ रहता था। क्या इतनी बोतल उसको नहीं दिखाई दी होंगी?
वह बताती हैं कि नौशीन के पिता की नौकरी के दौरान ही मौत हो गई। उनकी जगह पर उसे सरकारी कार्यालय में चपरासी की नौकरी मिली। नौशीन तलाकशुदा थी। आरिफ देखने में अच्छा लगता था, इसलिए उसने शादी कर ली।
नौशीन के घर में आते ही परिवार का विवाद और बढ़ गया। वह अक्सर आरिफ को परिवार के खिलाफ भड़काती रहती थी। आरिफ की भाभी का कहना है कि इस डबल मर्डर की असली मास्टरमाइंड नौशीन ही है। उसने आरिफ के साथ मिलकर इस पूरे हत्याकांड को अंजाम दिया है।
फिलहाल,
आरिफ को पुलिस ने गिरफ्तार कर लिया है। घरवालों ने उसकी पत्नी नौशीन के खिलाफ भी मामला दर्ज करवाया है। परिवार चाहता है कि पत्नी से भी पूछताछ की जाए। जो दो लोग हमले के वक्त घर के पिछले हिस्से से भागे थे उन्हें भी पकड़ा जाए।
ये तो थी प्रयागराज के डबल मर्डर की ग्राउंड रिपोर्ट। ऐसी ही और रिपोर्ट्स आप नीचे दिए लिंक पर पढ़ सकते हैं...
कौशांबी का पिपरी थाना। एक महिला सिपाही ने पिता से कहा- अपनी बेटी को घर ले जाओगे? पिता ने भरे मन से जवाब दिया- इसने अपनी ही मां को मार दिया, इसे ले जाकर क्या करूंगा? बेटी ने पिता को देखा। पिता ने बेटी को देखा। यह शायद आखिरी मुलाकात हो। पिता ने साइकिल उठाई और घर निकल गए। यहां एक तांत्रिक ने तंत्र-मंत्र के जरिए इलाज किया। उसके बदले पैसे मांगे फिर जिसका इलाज किया, उसकी पत्नी के शारीरिक संबंध बनाए।
इसके बाद पीड़ित की 15 साल की बेटी पर बुरी नजर पड़ी। उसे बहला-फुसलाकर उससे शादी कर ली। फिर दोनों ने मिलकर पत्नी को मार डाला। तांत्रिक की उम्र 45 साल है और उसके 5 बच्चे हैं। दैनिक भास्कर की टीम पीड़ित परिवार के पास पहुंची। थाने गई। मामले को एकदम शुरुआत से जाना। कहानी जितनी बताई जा रही हकीकत उससे अलग है। पढ़ें पूरी कहानी...
एक 15 साल की दलित बच्ची जो घर के सामने बनी नाली पर बाथरुम के लिए गई। रात करीब 12 बजे का वक्त था। घर में उस वक्त बच्ची की मां और छोटे भाई-बहन सोए हुए थे। लड़की घर आने लगी तभी एक आदमी आया, उसका मुंह दबाया और घसीटकर एक कमरे में ले गया। उसने लड़की के साथ बदतमीजी करने की कोशिश की।
बच्ची बेहोश हो गई। मां ने उसे ढूंढा। वो घर वापस आई। अगले दिन पूरी बात मां को बताई। मां ने पुलिस थाने की कई चक्कर काटे। FIR दर्ज कराई, लेकिन उस आदमी पर कोई एक्शन नहीं लिया गया। पुलिस ने कोई एक्शन नहीं लिया तो आरोपी परिवार को धमकियां देता और इनकी बेबसी पर हंसता।
कहता था कि तुम हमारा कुछ नहीं कर पाओगी, मैं अभी कुछ भी कर सकता हूं। लड़की 14 दिन तक लड़ती रही, धमकियां बर्दाश्त करती रही। लेकिन आखिर में वो हार गई। उसने फांसी लगाकर आत्महत्या कर ली। पढ़ें पूरी कहानी...
23 साल के लड़के आशीष वर्मा की लाश पड़ी है और मां बेबस-बेसुध होकर लोगों को निहार रही है। आशीष का सपना था कि UPSC क्लियर करके मां को प्राउड फील कराएगा। इसके लिए हर महीने 4,400 रुपए खर्च करके ऑनलाइन कोर्स भी ले रखा था, लेकिन कुछ लोगों ने आशीष को मारपीट के एक फर्जी केस में फंसा दिया।
रहीमाबाद थाने के तीन सिपाही आशीष को परेशान करने लगे। 6 महीने में करीब 50 बार थाने बुलाया। पैसे मांगे। जिंदगी बर्बाद करने की बात कही। आशीष परेशान हो गया। उसने फांसी लगाकर जान दे दी। सुसाइड नोट में लिखा- पूरा रहीमाबाद थाना भ्रष्ट है। पढ़ें पूरी कहानी...